ეძანი
ეძანი, ბარმაქსიზი, განვითარებული მეზოლითის ხანის ნამოსახლარი ქალაქ წალკის ჩრდილოეთ ნაწილში. გაითხარა 1936 წელს (ბ. კუტინი) და 1963-1964 წლებში (მ. გაბუნია). აღმოჩნდა ობსიდიანის მრავალფეროვანი საწარმოო იარაღი — გეომეტრიული მიკროლითები (ასიმეტრიული სამკუთხა იარაღი, სეგმენტები, ტრაპეციები). აგრეთვე ისრისპირისებრი იარაღი, კარგად დამუშავებული მრავალი ჩასართი, მიკროლითური მრგვალი საფხეკები და სხვა.